gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3341, del 30-09-1998 (1998/7412)

Informació pública del Prograna d'Actuació Integrada de la Unitat d'Execució B-11.
----------------------------------------------------------------------------------

### Dades del document

Número de DOGV
:   3341

Data del DOGV
:   30-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7412


Organisme emissor
:   Ajuntament de Borriana

Tipus de document
:   Anunci

Informació pública del Prograna d'Actuació Integrada de la Unitat d'Execució B-11. [1998/M7412]
  
L'Alcaldia Presidència, pel Decret de 12 d'agost de 1998, va resoldre sotmetre a informació pública la proposta de Programa d'Actuació Integrada per al desenvolupament de la Unitat d'Execució B-11, de sòl urbà del Pla General d'Ordenació Urbana vigent, delimitada per l'aviguda de Jaime Chicharro, la plaça de la Generalitat, el carrer d'Assumpta Gonzàlez Cubertorer y el carrer del Maestrat, presentat pel seyor Manuel Ribera Palau, que inclou projecte d'urbanització i justificació d'innecessitat de cèdula d'urbanització.
  
La informació pública s'anunciarà mitjançant edictes publicats en un diari d'informació general editat a la Comunitat Valenciana i en el Diari Oficial de la Generalitat Valenciana, i s'avisa de la possibilitat de formular-hi al·legacions i/o alternatives tècniques durant el termini de 20 dies hàbils comptadors des de la publicació de l'anunci en el DOGV, tot això de conformitat amb el que disposen els articles 45, 46 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant tot el procediment podran ser objecte de pública consulta en l'Ajuntament les al·legacions i alternatives tècniques que s'hi presenten.
  
Les proposicions juridicoeconòmiques cal presentar-les durant els cinc dies següents al venciment de l'anterior termini, i l'acte d'obertura de pliques tindrà lloc el següent dia hàbil al de conclusió del termini per a presentar-les.
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques.
  
Concloses les actuacions anteriors, el Ple de l'Ajuntament pocedirà en la forma disposada en l'article 47 de la LRAU.
  
Burriana, 17 d'agost de 1998.- L'alcalde, p.d. 16.04.98, la regidora delegada: Amparo Feliu Salas.
  
 Ajuntament de Chella
Diari Oficial de la Generalitat Valenciana


Sumari del DOGV 3194, del 02-03-1998 (1998/446)

Concurs 14/97. Adjudicació del servei de neteja dels locals de l'Institut Valencià de Finances.
-----------------------------------------------------------------------------------------------

### Dades del document

Número de DOGV
:   3194

Data del DOGV
:   02-03-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/446


Organisme emissor
:   Institut Valencià de Finances

Tipus de document
:   Concurs

Concurs 14/97. Adjudicació del servei de neteja dels locals de l'Institut Valencià de Finances. [1998/X446]
  
1. Entitat adjudicadora
  
a) Organisme: Conselleria d'Economia, Hisenda i Administració Pública.
  
b) Dependència que tramita l'expedient: Institut Valencià de Finances
  
c) Número d'expedient: 14/97.
  
2. Objecte del contracte
  
a) Tipus de contracte: serveis.
  
b) Descripció de l'objecte: servei de neteja dels locals de l'Institut.
  
c) Lot:
  
d) Butlletí o diari oficial i data de publicació de l'anunci de licitació: DOGV núm. 3.118, de 10 de novembre de 1997.
  
3. Tramitació, procediment i forma d'adjudicació
  
a) Tramitació: ordinària
  
b) Procediment: obert
  
c) Forma: concurs
  
4. Pressupost base de licitació
  
Import total: 9.687.600 pessetes.
  
5. Adjudicació
  
a) Data: 29 de desembre de 1997
  
b) Contractista: Agencia de Limpieza Turis, SL.
  
c) Nacionalitat: espanyola
  
d) Import d' adjudicació: 8.741.760 pessetes.
Diari Oficial de la Generalitat Valenciana


Sumari del DOGV 3256, del 03-06-1998 (1998/4015)

Suspensió de llicències i aprovació de programes en l'àmbit del sòl urbà delimitat pel carrer Elx, avinguda del Marquesat, Carlos Sentí i grup Antonio Catalá.
--------------------------------------------------------------------------------------------------------------------------------------------------------------

### Dades del document

Número de DOGV
:   3256

Data del DOGV
:   03-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4015


Organisme emissor
:   Ajuntament de Dénia

Tipus de document
:   Anunci

Suspensió de llicències i aprovació de programes en l'àmbit del sòl urbà delimitat pel carrer Elx, avinguda del Marquesat, Carlos Sentí i grup Antonio Catalá. [1998/A4015]
  
El Ple de la corporació, en la sessió celebrada el 2 d'abril de 1998, va acordar suspendre l'atorgament de tot tipus de llicències de construcció, parcel·lació, etc., i l'aprovació de programes en l'àmbit del sòl urbà delimitat per: nord, carrer Elx; sud, avinguda Marquesat; oest, carrer Carlos Sentí; i est, grup Antonio Catalá, a fi de dur a terme el procés de modificació del Pla General d'Ordenació Urbana, destinant la parcel·la a zona verda d'ús i domini públic. El termini de suspensió de llicències serà d'un any a comptar de la publicació d'aquest anunci en el Diari Oficial de la Generalitat Valenciana.
  
Contra l'acte que es publica, el qual esgota la via administrativa, s'hi podrà interposar un recurs contenciós administratiu davant la sala del mateix caràcter del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3338, del 25-09-1998 (1998/8029)

Convocatòria d'assemblea general ordinària.
-------------------------------------------

### Dades del document

Número de DOGV
:   3338

Data del DOGV
:   25-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8029


Organisme emissor
:   Caixa d'Estalvis del Mediterrani

Tipus de document
:   Convocatòria

Convocatòria d'assemblea general ordinària. [1998/M8029]
  
A l'empara de l'article 22 dels Estatuts pels quals es regeix aquesta entitat, i en execució del que s'ha acordat el dia d'avui pel Consell d'Administració, mitjançant aquest anunci convoque les conselleres i els consellers generals de la Caja de Ahorros del Mediterráneo a l'assemblea general ordinària, que haurà de realitzar-se el pròxim dia 15 d'octubre de 1998, a les 16.30 hores, en primera convocatòria, i a les 17.00 hores, en segona, si no hi haguera quòrum suficient en la primera, a l'aula de cultura que l'entitat té a Alacant, avinguda del Dr. Gadea, número 1, amb el següent ordre del dia:
  
1. Comprovació dels requisits de la convocatòria, fixació del quòrum i constitució, si escau, de l'assemblea.
  
2. Informe del president.
  
3. Informe del director general.
  
4. Informe de la Comissió de Control relatiu a la gestió del Consell d'Administració durant el primer semestre de 1989.
  
5. Aprovació, si escau, de la proposta del Consell d'Administració en relació amb les línies generals del pla d'actuació de l'entitat per a l'exercici 1999.
  
6. Aprovació, si escau, de la proposta del Consell d'Administració d'emissió d'obligacions subordinades.
  
7. Informació sobre modificacions en l'actiu i el passiu de les entitats participants en la escissió parcial del negoci bancari d'Abbey National Bank, SAE a favor de la Caja de Ahorros del Mediterráneo.
  
8. Aprovació, si escau, del projecte d'escissió parcial del negoci bancari d'Abbey National Bank, SAE, en favor de la Caja de Ahorros del Mediterráneo i del balanç d'escissió parcial d'Abbey National Bank SAE, i en conseqüència, aprovació de l'escissió parcial del negoci bancari d'Abbey National Bank SAE a favor de la Caja de Ahorros del Mediterráneo; acolliment al règim fiscal especial i delegació de facultats.
  
9. Creació i dissolució d'obres socials, si escau.
  
10. Nomenament d'interventors perquè, amb el president i el secretari, aproven l'acta de la sessió.
  
En compliment del que estableix l'últim paràgraf de l'article 22 dels Estatuts de la Caja de Ahorros del Mediterráneo, queden dipositats als serveis centrals de l'entitat a Alacant, els documents relatius als assumptes a aprovar en la sessió que queda convocada de l'assemblea general.
  
En relació amb el punt 8 de l'ordre del dia, estan a disposició dels membres de l'assemblea, els representants dels treballadors i els titulars de drets especials, en els esmentats serveis centrals, els documents a què es refereix l'article 238 de la Llei de Societats Anònimes.
  
Alacant, 15 de setembre de 1998.- El president: Vicente Sala Belló.
Diari Oficial de la Generalitat Valenciana


Sumari del DOGV 3222, del 15-04-1998 (1998/2159)

RESOLUCIÓ de 9 de març de 1998, del secretari general de la Conselleria de Sanitat, que sotmet a informació pública l'expedient per a la creació de la Unitat d'Àrea per a l'Assistència al Pacient Diabètic de l'Hospital Comarcal de Vinaròs.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3222

Data del DOGV
:   15-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2159


Data del document
:   09-03-1998

Organisme emissor
:   Conselleria de Sanitat

Tipus de document
:   Resolució

RESOLUCIÓ de 9 de març de 1998, del secretari general de la Conselleria de Sanitat, que sotmet a informació pública l'expedient per a la creació de la Unitat d'Àrea per a l'Assistència al Pacient Diabètic de l'Hospital Comarcal de Vinaròs. [1998/C2159]
  
En aquesta Secretaria General de la Conselleria de Sanitat de la Generalitat Valenciana s'instrueix l'expedient, promogut pel director mèdic de l'Hospital Comarcal de Vinaròs, per a la creació en aquest centre de la Unitat d'Àrea per a l'Assistència al Pacient Diabètic en aquest centre, situat a l'avinguda de Gil de Atrocillo, s/n, de Vinaròs (Castelló de la Plana).
  
Segons s'estableix en l'article 10 de l'Ordre de 10 d'abril de 1989 d'aquesta Conselleria (DOGV núm. 1.050), en relació amb el que disposa el Decret 33/1997, de 26 de febrer, resolc:
  
Sotmetre aquest expedient a informació pública durant 20 dies, a fi que qui hi estiga interessat puga examinar l'expedient i formular les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit al Servei d'Ordenació Sanitària d'aquesta Secretaria General, situat a València, carrer de Rodríguez Fornos, 4, que és on es troba l'expedient perquè puguen examinar-lo les persones interessades. També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 3269, del 22-06-1998 (1998/4655)

RESOLUCIÓ de 20 de maig de 1998, de la Universitat de València, per la qual es nomena, en virtut de concurs, la senyora María Belén Cardona Rubert professora titular d'escola universitària de l'Àrea de Coneixement de Dret del Treball i de la Seguretat Social.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/4655


Organisme emissor
:   Universitat de València

Tipus de document
:   Resolució

RESOLUCIÓ de 20 de maig de 1998, de la Universitat de València, per la qual es nomena, en virtut de concurs, la senyora María Belén Cardona Rubert professora titular d'escola universitària de l'Àrea de Coneixement de Dret del Treball i de la Seguretat Social. [1998/4655]
  
D'acord amb la proposta formulada per la comissió constituïda per jutjar el concurs convocat per Resolució de la Universitat de València de 28 de maig de 1997 ("BOE" de 13 de juny de 1997) per a la provisió de la plaça de Professor Titular d'Escola Universitària de l'Àrea de Coneixement de Dret del Treball i de la Seguretat Social (concurs número 127/1997), i tenint en compte que el concursant proposat compleix els requisits establerts a l'apartat 2 de l'article 5 del Reial Decret 1.888/84, de 26 de setembre.
  
Aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària i altres disposicions que la despleguen, resol nomenar María Belén Cardona Rubert Professora Titular d'Escola Universitària de l'Àrea de Coneixement de Dret del Treball i de la Seguretat Social, adscrita al Departament de Dret del Treball i de la Seguretat Social.
  
València, 20 maig de 1998.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 3237, del 07-05-1998 (1998/3190)

Informació pública de l’aprovació de Projecte de Rehabilitació d’Espais Públics al Barri de Xenillet.
-----------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3190


Organisme emissor
:   Ajuntament de Torrent

Tipus de document
:   Anunci

Informació pública de l'aprovació de Projecte de Rehabilitació d'Espais Públics al Barri de Xenillet. [1998/M3190]
  
Per la Resolució de l'Alcaldia número 2.894, de data 16 de desembre de 1997, s'ha aprovat el Projecte de Rehabilitació d'Espais Públics al Barri de Xenillet, el pressupost total del qual ascendeix a la quantitat de 4.185.600 pessetes.
  
Contra l'esmentada resolució es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos. La interposició de l'expressat recurs requerirà la comunicació prèvia a l'òrgan que va dictar l'acte impugnat (article 110.3 de la Llei 39/1992).
Diari Oficial de la Generalitat Valenciana


Sumari del DOGV 3168, del 23-01-1998 (1997/13714)

Recurs contenciós administratiu número 02/0003389/1997.
-------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1997/13363


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/0003389/1997. [97/M13088]
  
El president de la Sala Contenciosa Administrativa del Tribunal Superior de Justícia de la Comunitat Valenciana, Secció Segona, fa saber:
  
Que María Angeles Vázquez Albaladejo i Eusebio Herraiz Herraiz han interposat el recurs contenciós administratiu número 02/0003389/1997contra les resolucions de 22 de setembre i 22 d'octubre de 1997 del director territorial de Sanitat i conseller de Sanitat sobre el cessament com a funcionaris interins d'urgència.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3399, del 23-12-1998 (1998/10901)

Rotlle d'apel·lació número 1143/1996. Cèdula de notificació.
------------------------------------------------------------

### Dades del document

Número de DOGV
:   3399

Data del DOGV
:   23-12-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/10159


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1143/1996. Cèdula de notificació. [1998/S10404]
  
La Secció Sisena de l'Audiència Provincial de València ha dictat, en el rotlle d'apel·lació número 1143/1996, la sentència que té com a encapçalament i part dispositiva el que es diu tot seguit:
  
«Audiència Provincial de València
  
Secció Sisena
  
Sentència número 921
  
- President: Rafael Sempere Domenech.
  
- Magistrats:
  
· Purificación Martorell Zulueta.
  
· José Baró Aleixandre.
  
València, 16 d'octubre de 1998
  
La Secció Sisena d'aquesta Audiència Provincial, sent-ne ponent el magistrat José Baró Aleixandre, ha vist les actuacions de judici de menor quantia, promogudes davant el Jutjat de Primera Instància número 1 de Gandia pel senyor Víctor Casanova Pellicer, contra la Comercial Moll, SA, sobre reclamació de quantitat, pendents davant d'aquesta Secció en virtut del recurs d'apel·lació interposat pel demandant, representat per la procuradora Cristina Bueso Guirao i dirigit pel lletrat Jesús Sanrosendo Morino, no havent comparegut l'apel·lat.
  
Decisió
  
Desestimar el recurs i confirmar la sentència apel·lada, dictada pel jutge de Primera Instància número 1 de Gandia, en les actuacions de menor quantia que provenen d'aquest rotlle, amb imposició a l'apel·lant, el senyor Víctor Casanova Pellicer de les preceptives costes d'aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.
  
No s'hi pot interposar recurs de cassació.»
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la Comercial Moll, SA.
Diari Oficial de la Generalitat Valenciana


Sumari del DOGV 3178, del 06-02-1998 (1998/570)

RESOLUCIÓ de 13 de gener de 1998, de la Direcció General d'Investigació i Desenvolupament Tecnològic i Sanitat Vegetal, per la qual concedeix un títol de Productor de Plantes de Viver de Fruiters.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3178

Data del DOGV
:   06-02-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/570


Data del document
:   13-01-1998

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 13 de gener de 1998, de la Direcció General d'Investigació i Desenvolupament Tecnològic i Sanitat Vegetal, per la qual concedeix un títol de Productor de Plantes de Viver de Fruiters. [1998/M570]
  
D'acord amb les atribucions que es deriven de l'article 34.4 de la Llei Orgànica 5/1982, d'1 de juliol, que va aprovar l'Estatut d'Autonomia de la Comunitat Valenciana, i segons el que es disposa sobre la concessió d'autoritzacions als productors de material vegetal de reproducció en l'article 7 de la Llei 11/1971, de 30 de març, de Llavors i Plantes de Viver, i en el Reglament Tècnic de Control i Certificació de Plantes de Viver de Fruiters (Reial Decret 929/95, de 9 de juny de 1995), a sol·licitud de la senyora María Isabel Hernandorena Ribes, i una vegada estudiada la documentació aportada per la interessada i tenint en compte el que es disposa en el reglament tècnic de control, resolc:
  
Article 1
  
Concedir el títol de Productor Multiplicador de Plantes de Viver de Fruiters, amb caràcter provisional i per un període de quatre anys, a la senyora María Isabel Hernandorena Ribes, Viveros Plantisa, amb domicili social a l'avinguda de Carles Salvador, s/n, de Carlet (València).
  
Article 2
  
La concessió a què es fa referència en l'article 1 obliga al compliment dels requisits que s'exigeixen per a l'obtenció del títol de Productor de Plantes de Viver en el Reglament General sobre Producció de Llavors i Plantes de Viver, aprovat pel Decret 3.767/1972, de 23 de desembre, i en el Reglament General Tècnic de Control i Certificació de Plantes de Viver de Fruiters, aprovat pel Reial Decret 929/1995, de 9 de juny.
  
Així mateix, queda condicionada al compliment de la documentació que acompanya la sol·licitud presentada per a l'obtenció del títol de Productor Multiplicador.
  
Article 3
  
Aquesta resolució no posa fi a la via administrativa, i contra aquesta es pot interposar un recurs ordinari, en el termini d'un mes des de la notificació, davant la Conselleria d'Agricultura, Pesca i Alimentació.
  
Article 4
  
Aquesta Resolució entrarà en vigor l'endemà de la publicació en el Diari Oficial de la Generalitat Valenciana.
  
València, 13 de gener de 1998.- El director general d'Investigació, Desenvolupament Tecnològic i Sanitat Vegetal: Eduardo Primo Millo.
Diari Oficial de la Generalitat Valenciana


Sumari del DOGV 3281, del 08-07-1998 (1998/5746)

Correcció d'errades de l'anunci de subhasta de les obres d'eliminació de barreres arquitectòniques del municipi de Mislata, consistent en la seua anul·lació.
-------------------------------------------------------------------------------------------------------------------------------------------------------------

### Dades del document

Número de DOGV
:   3281

Data del DOGV
:   08-07-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/5746


Organisme emissor
:   Ajuntament de Mislata

Tipus de document
:   Correcció d'errades

Correcció d'errades de l'anunci de subhasta de les obres d'eliminació de barreres arquitectòniques del municipi de Mislata, consistent en la seua anul·lació. [1998/X5746]
  
Havent-se publicat en el Diari Oficial de la Generalitat Valenciana nº 3.269, de data 22.06.98, l'exposició del plec de condicions i anunci de la subhasta de les obres d'eliminació de barreres arquitectòniques del municipi de Mislata, zona Xirivella, primera fase B, pel present es deixa sense efecte l'anunci esmentat, que figura publicat a la pàgina 9.747.
Diari Oficial de la Generalitat Valenciana


Sumari del DOGV 3346, del 07-10-1998 (1998/7640)

Recurs contenciós administratiu número 02/2632/1997.
----------------------------------------------------

### Dades del document

Número de DOGV
:   3346

Data del DOGV
:   07-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7640


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2632/1997. [1998/Q7640]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que el senyor Faustino Larrosa Martínez ha interposat un recurs contenciós administratiu, amb el número 02/2632/1997, contra la Resolució de 2 de juny de 1997, de la Direcció General de Personal, de la Conselleria de Cultura, Educació i Ciència (Diari Oficial de la Generalitat Valenciana número 3.017, de 19 de juny de 1997), sobre la resolució definitiva del concurs de trasllats de funcionaris docents, convocat mitjançant la Resolució de 16 d'octubre de 1996.
  
Cosa que es fa pública a l'efecte establit en l'article 60 de la llei d'aquesta jurisdicció.